26/10/2017 | Administración LocalMunicipal
Miño
Aprobación definitiva da relación de postos de traballo (RPT) do Concello de Miño

Anuncio de aprobación definitiva da relación de postos de traballo (RPT) do Concello de Miño Con data 2 do xuño de 2017 tivo lugar a sesión extraordinaria do Pleno na que se aprobou inicialmente a relación de postos de traballo do Concello de Miño. No Boletín Oficial Provincial da Coruña número 124, de data do 3 de xullo de 2017, foi publicado o anuncio de aprobación inicial, abríndose o prazo dun mes para a presentación de alegacións, reclamacións ou suxestións. Presentadas alegacións, reclamacións ou suxestións no prazo establecido foron resoltas polo Pleno municipal, en sesión celebrada o 17 de outubro de 2017, na que se aprobou definitivamente a Relación de Postos de Traballo do Concello de Miño. Os efectos económicos derivados da aprobación definitiva da RPT serán efectivos o día 01.01.2018. En cumprimento do disposto no artigo 202 da Lei 2/2015, do 29 de abril, do emprego público de Galicia, publícase a relación de postos de traballo do Concello de Miño RELACIÓN DE POSTOS DE TRABALLO MUNICIPAL Nas páxinas seguintes recóllese a relación de postos de traballo municipal correspondente á valoración dos postos de traballo. Os campos e códigos incluídos nesta son os seguintes: PERSOAL FUNCIONARIO Cód.: Código do posto de traballo conforme se definiu na proposta de estrutura e na presente valoración de postos. Denominación do posto: Denominación do posto de traballo. Dot.: Número de dotacións de postos de traballo coas características descritas. C. D.: Nivel de Complemento de Destino conforme se desprende da valoración do posto. C. E.: Importe anual do Complemento Específico conforme se desprende da valoración do posto. TP: Tipo de Posto; “S” se se trata dun posto singularizado e “N” noutro caso. FP: Forma de Provisión; “C” se se trata de concurso; noutro caso, “L” para os postos de libre designación; ”A” cando o posto sexa provisto por adscrición; “I” cando o posto, por ter encomendadas funcións expresamente cualificadas de confianza ou asesoramento especial, puidera ser desenvolto indistintamente por persoal funcionario ou eventual provisto por libre designación. ADM: Adscrición a Administracións Públicas; “AL” funcionarios propios da Administración Local; “AE” Administración do Estado; “A1” Administración do Estado e das Comunidades Autónomas; “A2” Administración do Estado e Local; “A3” Administración do Estado, das Comunidades Autónomas e Local; “A4” outras adscricións aclaradas no apartado observacións. Grupo: Adscrición a grupos. Escala: Adscrición a escalas Subescalas: Adscrición a subescalas Titulación académica: Titulación mínima necesaria para ocupar o posto de traballo. Formación específica: Outro tipo de formación específica necesaria para ocupar o posto aparte da académica. Observacións: Comentarios e aclaracións a calquera dos aspectos anteriores ou non recollido nos apartados previos. PERSOAL LABORAL Cód.: Código do posto de traballo conforme se definiu na proposta de estrutura e na presente valoración de postos. Denominación do posto: Denominación do posto de traballo. Dot.: Número de dotacións de postos de traballo coas características descritas. FP: Forma de Provisión; “C” se se trata de concurso; noutro caso, “L” para os postos de libre designación; ”A” cando o posto sexa provisto por adscrición; “I” cando o posto, por ter encomendadas funcións expresamente cualificadas de confianza ou asesoramento especial, poderá ser desenvolto indistintamente por persoal funcionario ou eventual provisto por libre designación. Dotación económica: Importe anual bruto de remuneración do posto de traballo laboral conforme se desprende da valoración do posto. Titulación académica: Titulación mínima necesaria para ocupar o posto de traballo. Formación específica: Outro tipo de formación específica necesaria para ocupar o posto aparte a académica. Observacións: Comentarios e aclaracións a calquera dos aspectos anteriores ou non recollido nos apartados previos. Contra a aprobación definitiva da RPT, poderá interpoñer recurso contencioso-administrativo perante o Xulgado do Contencioso-Administrativo da Coruña, no prazo de dous meses. Previamente cabe interpoñer, con carácter potestativo, recurso de reposición perante o órgano que ditou o acordo, no prazo dun mes. Miño, 20 de outubro de 2017. O alcalde Asdo.: Ricardo A. M. Sánchez Oroza